Πρακτικό σχετικά με την πρόσληψη Εντεταλμένων Διδασκόντων με βάση την πρόσκληση Εκδήλωσης Ενδιαφέροντος για την πρόσληψη Εντεταλμένων Διδασκόντων, βάσει του άρθρου 173 του ν.4957/2022, με σχέση εργασίας ιδιωτικού δικαίου ορισμένου χρόνου, για την κάλυψη των διδακτικών αναγκών του Τμήματος για το εαρινό εξάμηνο του ακ. έτους 2022-2023, στο γνωστικό αντικείμενο «Εκπαιδευτική Ψυχολογία».

Για τη διδασκαλία του παραπάνω γνωστικού αντικειμένου υπέβαλαν υποψηφιότητες κατ’ αλφαβητική σειρά οι:

1. **258/2023**
2. **273/2023**
3. **283/2023**
4. **271/2023**

Παρουσίαση των υποψηφίων:

1.Ο κύριος **258/2023** είναι κάτοχος διδακτορικού διπλώματος από το Τμήμα Ιστορίας και Αρχαιολογίας του Πανεπιστημίου Ιωαννίνων (2020), με θέμα «Κοζανίτες έμποροι τον 19ο αιώνα: Κωνσταντίνος Δ. Τακιατζής και Δημήτριος Κ. Κοεμτζής (1830-1880)». Διαθέτει δύο μεταπτυχιακούς τίτλους σπουδών α) από το Τμήμα Ιστορίας και Αρχαιολογίας του Πανεπιστημίου Ιωαννίνων στη Νεότερη και Σύγχρονη Ελληνική Κοινωνία: Ιστορία-Λαϊκός Πολιτισμός (2016), β) από το Τμήμα Διοίκησης Επιχειρήσεων του Α.Τ.Ε.Ι. Θεσσαλονίκης στη Διοίκηση και Οργάνωση Εκπαιδευτικών Μονάδων (2018). Είναι πτυχιούχος του Τμήματος Ιστορίας και Αρχαιολογίας του Πανεπιστημίου Ιωαννίνων (2013).

Από τον Απρίλιο του 2021 είναι Μεταδιδακτορικός Ερευνητής του Τμήματος Ιστορίας και Αρχαιολογίας του Πανεπιστημίου Ιωαννίνων με τίτλο Μεταδιδακτορικής Έρευνας: «Η εικόνα του Οθωμανού Τούρκου ως ¨άλλου¨ στα απομνημονεύματα των Ελλήνων Αγωνιστών του 1821». Έχει δημοσιεύσει 4 εργασίες σε διεθνή επιστημονικά περιοδικά και 4 εργασίες σε επιστημονικά συνέδρια. Έχει αυτοδύναμη διδακτική εμπειρία ενός (1) εξαμήνου (Χειμερινό 2022-23) στα Τμήματα Οικονομικών Επιστημών και Μαιευτικής του Πανεπιστημίου Δυτικής Μακεδονίας.

Η διδακτορική διατριβή του κ**. 258/2023** εμπίπτει στο γνωστικό αντικείμενο «Εκπαιδευτική Ψυχολογία».

Σύμφωνα με την πρόσκληση εκδήλωσης ενδιαφέροντος δυνατότητα υποβολής υποψηφιότητας έχουν Επιστήμονες αναγνωρισμένου επιστημονικού κύρους, κατ’ ελάχιστον κάτοχοι διδακτορικού διπλώματος, επομένως η κα **273/2023** και ο κ **283/2023** δεν αξιολογούνται διότι δεν είναι κάτοχοι Διδακτορικού Διπλώματος. Επίσης, σύμφωνα με την πρόσκληση εκδήλωσης ενδιαφέροντος δεν επιτρέπεται η απασχόληση ως εντεταλμένων διδασκόντων φυσικών προσώπων που είναι υπάλληλοι με σχέση δημόσιου δικαίου ή Ιδιωτικού Δικαίου Αορίστου Χρόνου σε φορείς του δημόσιου τομέα, όπως αυτός οριοθετείται στην περ. α) της παρ. 1 του άρθρου 14 του ν.4270/2014, επομένως η κα **271/2023** δεν αξιολογείται διότι είναι τακτικός δημόσιος υπάλληλος.

**Πρόταση**

Ο κος **258/2023** προτείνεται για να διδάξει το μάθημα «Εκπαιδευτική Ψυχολογία».